CELEX: E2007P0008
Language: el
Date: 2007-09-14 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Oslo tingrett την 14η Σεπτεμβρίου 2007 στην υπόθεση Celina Nguyen κατά του νορβηγικού κράτους, εκπροσωπούμενου από το Υπουργείο Δικαιοσύνης και Αστυνομίας (Υπόθεση E-8/07)

7.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 33/10
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Oslo tingrett την 14η Σεπτεμβρίου 2007 στην υπόθεση Celina Nguyen κατά του νορβηγικού κράτους, εκπροσωπούμενου από το Υπουργείο Δικαιοσύνης και Αστυνομίας
   (Υπόθεση E-8/07)
   (2008/C 33/08)
   Με επιστολή της 14ης Σεπτεμβρίου 2007, που ελήφθη από τη γραμματεία του Δικαστηρίου στις 17 Σεπτεμβρίου 2007, το Oslo tingrett (Περιφερειακό Δικαστήριο του Όσλο) υπέβαλε αίτηση προς το Δικαστήριο ΕΖΕΣ για την έκδοση συμβουλευτικής γνώμης στην υπόθεση Celina Nguyen κατά του νορβηγικού κράτους, εκπροσωπούμενου από το Υπουργείο Δικαιοσύνης και Αστυνομίας, όσον αφορά τα ακόλουθα ερωτήματα:
   
               1.
            
            
               Είναι συμβατό με τις οδηγίες για την ασφάλιση των αυτοκίνητων οχημάτων να εξαιρείται η αποζημίωση για μη οικονομική ζημία («ψυχική οδύνη») από το υποχρεωτικό σύστημα ασφάλισης σύμφωνα με το εθνικό δίκαιο;
            
         
               2.
            
            
               Εάν η απάντηση στο ερώτημα είναι αρνητική: αποτελεί η εξαίρεση από την ασφαλιστική κάλυψη, όπως αναφέρεται στο ερώτημα 1, κατάφωρη παράβαση των οδηγιών για την ασφάλιση των αυτοκίνητων οχημάτων, ώστε να συνεπάγεται κρατική ευθύνη;